CELEX: 32016R0178
Language: hu
Date: 2016-02-10 00:00:00
Title: A Bizottság (EU) 2016/178 rendelete (2016. február 10.) az 1334/2008/EK európai parlamenti és tanácsi rendelet I. mellékletének bizonyos aromaanyagok uniós listáról való visszavonása tekintetében történő módosításáról (EGT-vonatkozású szöveg)

11.2.2016   
            
            
               HU
            
            
               Az Európai Unió Hivatalos Lapja
            
            
               L 35/6
            
         A BIZOTTSÁG (EU) 2016/178 RENDELETE
   (2016. február 10.)
   az 1334/2008/EK európai parlamenti és tanácsi rendelet I. mellékletének bizonyos aromaanyagok uniós listáról való visszavonása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére és 25. cikke (3) bekezdésére,
   tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (4) bekezdésére,
   mivel:
   
               (1)
            
            
               Az 1334/2008/EK rendelet I. melléklete létrehozza az élelmiszerekben és azok felületén történő használatra engedélyezett aromaanyagok és alapanyagok uniós listáját, és meghatározza felhasználási feltételeiket.
            
         
               (2)
            
            
               A 872/2012/EU bizottsági végrehajtási rendelet (3) elfogadta az aromaanyagok listáját, és e listát beillesztette az 1334/2008/EK rendelet I. mellékletének A. részébe.
            
         
               (3)
            
            
               A lista naprakésszé tétele az 1331/2008/EK rendelet 3. cikkének (1) bekezdésben említett egységes eljárás révén, a Bizottság kezdeményezésére, vagy valamely tagállam vagy érintett fél kérelmére történhet.
            
         
               (4)
            
            
               Az aromaanyagok és alapanyagok uniós listája számos olyan anyagot tartalmaz, amelyek vonatkozásában az Európai Élelmiszerbiztonsági Hatóság (EFSA) nem végezte el az értékelést, vagy kiegészítő tudományos adatokat kért az értékelés elvégzéséhez. Az öt aromaanyagból négy, a vetiverol (FL-szám: 02.214), a vetiveril-acetát (FL-szám: 09.821), a 2-acetil-1,4,5,6-tetrahidropiridin (FL-szám: 14.079) és a propionil-pirrolin 1 % növényiolaj-trigliceridben (FL-szám: 14.168) esetében az aromaanyagok forgalomba hozataláért felelős személyek visszavonták kérelmüket. Ezért ezeket az aromaanyagokat vissza kell vonni az uniós listáról.
            
         
               (5)
            
            
               A metil-2-merkapto-propionát (FL-szám: 12.266) esetében az aromaanyag forgalomba hozataláért felelős személy jelezte, hogy a továbbiakban nem támogatja az anyag felhasználását. Ezért ezt az aromaanyagot törölni kell az uniós listáról.
            
         
               (6)
            
            
               Az 1334/2008/EK rendelet I. mellékletének A. részét ezért ennek megfelelően módosítani kell.
            
         
               (7)
            
            
               A 873/2012/EU bizottsági rendelet (4) 1. cikke a zökkenőmentes piaci átmenet biztosítása érdekében a 2014. október 22. előtt jogszerűen forgalomba hozott vagy felcímkézett, aromaanyagokat tartalmazó élelmiszerekre vonatkozó átmeneti intézkedésekről rendelkezik. Annak érdekében, hogy az élelmiszer-ipari vállalkozások alkalmazkodni tudjanak az e rendeletben foglalt követelményekhez, a fenti öt aromaanyagot tartalmazó élelmiszerekre vonatkozóan további átmeneti időszak meghatározására van szükség.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1334/2008/EK rendelet I. mellékletének A. része az e rendelet mellékletében foglaltak szerint módosul.
   2. cikk
   A vetiverol (FL-szám: 02.214), vetiveril-acetát (FL-szám: 09.821), metil-2-merkapto-propionát (FL-szám: 12.266), 2-acetil-1,4,5,6-tetrahidropiridin (FL-szám: 14.079), propionil-pirrolin 1 % növényiolaj-trigliceridben (FL-szám: 14.168) aromaanyagot tartalmazó azon élelmiszerek, amelyeket az e rendelet hatálybalépését követő 6 hónapon belül jogszerűen hoztak forgalomba vagy címkéztek fel, de amelyek nem felelnek meg az 1334/2008/EK rendelet I. melléklete A. részének, a minőségmegőrzési vagy a fogyaszthatósági idő lejártáig forgalmazhatók.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 34. o.
   
   
      (2)  HL L 354., 2008.12.31., 1. o.
   
   
      (3)  A Bizottság 2012. október 1-jei 872/2012/EU végrehajtási rendelete az aromaanyagoknak a 2232/96/EK európai parlamenti és tanácsi rendeletben előírt listája elfogadásáról, a listának az 1334/2008/EK európai parlamenti és tanácsi rendelet I. mellékletébe való beillesztéséről, valamint az 1565/2000/EK bizottsági rendelet és az 1999/217/EK bizottsági határozat hatályon kívül helyezéséről (HL L 267., 2012.10.2., 1. o.).
   
      (4)  A Bizottság 2012. október 1-jei 873/2012/EU rendelete az aromáknak és alapanyagoknak az 1334/2008/EK európai parlamenti és tanácsi I. mellékletében meghatározott uniós listájára vonatkozó átmeneti intézkedésekről (HL L 267., 2012.10.2., 162. o.).
   
      MELLÉKLET
      Az 1334/2008/EK rendelet I. mellékletének A. részében a következő bejegyzéseket el kell hagyni:
      
         
                     „02.214
                  
                  
                     vetiverol
                  
                  
                     89-88-3
                  
                  
                     1866
                  
                  
                     10321
                  
                  
                      
                  
                  
                      
                  
                  
                     2
                  
                  
                     EFSA
                  
               
                     09.821
                  
                  
                     vetiveril-acetát
                  
                  
                     117-98-6
                  
                  
                     1867
                  
                  
                     11887
                  
                  
                      
                  
                  
                      
                  
                  
                     2
                  
                  
                     EFSA
                  
               
                     12.266
                  
                  
                     metil-2-merkapto-propionát
                  
                  
                     53907-46-3
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     EFSA
                  
               
                     14.079
                  
                  
                     2-acetil-1,4,5,6-tetrahidropiridin
                  
                  
                     27300-27-2
                  
                  
                      
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA
                  
               
                     14.168
                  
                  
                     2-propionil-pirrolin 1 % növényiolaj-trigliceridben
                  
                  
                     133447-37-7
                  
                  
                     1605
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA”